2 
criptas ex insulis Sechellis, ex parva insula Nossi-beh, prope litus 
occidentale Madagascariae, ex insula Angasilia vel Comoro, ex in¬ 
sula Zanguebarica, ex vicinitate Mombas et Osi, urbium litoris 
orientalis Africae, ex monte Kilimandjaro allatas esse. Maximam 
plantarum partem collegit cl. Kersten, pauca tantum exempla, 
qui ei successit, beatus Linck; summa omnium collectorum cor- 
mophytorum est octoginta species. 
Praeter hanc collectionem nonnullae aliae jam ante in his 
regionibus factae utilitatem quandam mihi attulerunt, quamquam in 
iis non admodum magnus est numerus plantarum eius generis, 
quod mihi ad describendum sumpsi. Quae collectiones, quibus in 
describendis plantis usus sum, fere hae sunt: In insulis Sechellis 
collegerunt praecipue Perville et peregrinator ignotus quidam 
mense januario et februario a. 1848 (Dr. Krapf vel Isenberg?), cujus 
collectio nunc in herbario regio berolinensi asservatur. Plantarum 
copiam insularum Nossi-beh, Mayotte, Mohil, duarum Comorarum 
cl. Boivin, tertiae Johanna vel Ango ana viri cl. Speke et Kirk 
in Europam secum attulerunt; ex quarta insula, Angasilia, majo¬ 
res collectiones nondum innotuerunt. In insula Zanguebarica jam 
complures peregrinatores et botanici collectiones fecerunt, inter 
quos tum Boj er quum popularis noster infelix Boscher nominandi 
sunt. Ex vicinitate urbium Mombas et Osi montisque Kilimand¬ 
jaro haec fortasse prima cormophyta innotuerunt, quum haec loca in 
scriptis botanicis, quantum scimus, nunquam adhuc afferantur. 
Altera pars hujus dissertationis efficitur enumeratione cor- 
mophytorum, quae a viro 111. Peters nunc professore Berolinensi 
in itinere Mozambicensi collecta in botanica operis sui parte non 
descripta sunt. Nam quum in iisdem regionibus procreata sint ac 
filices a me descriptae, enumeratio earum maxime ad rem pertinere 
videbatur. 
Sequitur postremo catalogus cormophytorum totius Africae, 
quem e plantarum copia in herbario regio Berolinensi, Brauniano 
aliisque asservata confeci. In quibus indagandis describendisque 
